പി.ആര്.ശ്രീജേഷുള്പ്പെടെ 11 താരങ്ങള്ക്ക് ഖേല്രത്ന നല്കാന് ശിപാര്ശ ഇന്ത്യന് ദേശീയ ഹോക്കി ടീമിന്റെ ഗോള്കീപ്പര് പി.ആര്. ശ്രീജേഷും ഫുട്ബോള് ടീം ക്യാപ്റ്റന് സുനില് ചേത്രി, മിതാലി രാജ്, നീരജ് ചോപ്ര എന്നിവരുള്പ്പെടെ 11 താരങ്ങള്ക്ക് ഖേല്രത്ന നല്കാന് ശിപാര്ശ. മുന് ബോക്സിങ് താരം കെ.സി ലേഖയെ സമഗ്ര സംഭാവനയ്ക്കുള്ള ധ്യാന്ചന്ദ് പുരസ്കാരത്തിനും ശിപാര്ശ ചെയ്തിട്ടുണ്ട്. 17 പരിശീലകരെ ദ്രോണാചാര്യ അവാര്ഡിന് ശിപാര്ശ ചെയ്തിട്ടുണ്ട്. അതേസമയം അര്ജുന പുരസ്കാരത്തിനായി 35 കായികതാരങ്ങളെയാണ് വിവിധ അസോസിയേഷനുകള് ശിപാര്ശ ചെയ്തത്. ഒളിമ്ബിക്സില് ഏറെ കാലത്തിന് ശേഷം വെങ്കലമെഡല് നേടിയ ടീമില് പി.ആര്. ശ്രീജേഷ് അംഗമായിരുന്നു.